CELEX: E2004G0001
Language: sl
Date: 2004-02-05 00:00:00
Title: 2004/1/: Sklep Stalnega odbora držav EFTE št. 1/2004/SC z dne 5. februarja 2004 o ustavnovitvi Urada za finančni mehanizem EGP in norveški finančni mehanizem

30.11.2006   
            
            
               SL
            
            
               Uradni list Evropske unije
            
            
               L 332/34
            
         
      SKLEP STALNEGA ODBORA DRŽAV EFTE
   št. 1/2004/SC
   z dne 5. februarja 2004
   o ustavnovitvi Urada za finančni mehanizem EGP in norveški finančni mehanizem
   STALNI ODBOR DRŽAV EFTE JE –
   ob upoštevanju Sporazuma o Evropskem gospodarskem prostoru, kakor je bil prilagojen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum EGP“,
   ob upoštevanju Sporazuma o udeležbi Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v Evropskem gospodarskem prostoru, v nadaljnjem besedilu „Sporazum o širitvi EGP“,
   ob upoštevanju Protokola 38a o finančnem mehanizmu EGP, vstavljenega v Sporazum EGP s Sporazumom o širitvi EGP,
   ob upoštevanju Sporazuma med Kraljevino Norveško in Evropsko skupnostjo o norveškem finančnem mehanizmu za obdobje 2004–2009,
   ob upoštevanju Sklepa Stalnega odbora držav Efte št. 4/2003/SC z dne 4. decembra 2003 o ustanovitvi začasnega odbora za finančni mehanizem EGP –
   SKLENIL:
   Člen 1
   1.   Ustanovi se Urad za finančni mehanizem EGP 2004–2009 in norveški finančni mehanizem.
   2.   Urad pomaga pri upravljanju finančnega mehanizma EGP in norveškega finančnega mehanizma.
   3.   Urad pomaga tudi pri upravljanju finančnega instrumenta EGP 1999–2003 ter finančnega mehanizma 1994–1998.
   4.   Sedanja enota za finančni instrument sekretariata Efte se vključi v nov Urad. O finančnem mehanizmu EGP Urad do začetka veljavnosti Sporazuma o širitvi EGP poroča začasnemu odboru za finančni mehanizem EGP, potem pa novemu odboru za finančni mehanizem EGP.
   5.   O norveškem finančnem mehanizmu Urad poroča norveškim organom.
   6.   Upravno je Urad del sekretariata Efte. Urad bo imel ločen upravni proračun, financiran s sredstvi na podlagi razmerja, ki bo temeljilo na njihovih zadevnih stroških.
   7.   Direktorja Urada imenuje Stalni odbor po predlogu začasnega odbora za finančni mehanizem EGP.
   Člen 2
   Ta sklep začne veljati takoj.
   Člen 3
   Ta sklep se objavi v sklopu EGP in Dopolnilu EGP Uradnega lista Evropske unije.
   
      V Bruslju, 5. februarja 2004
      
         
            Za Stalni odbor
         
         
            Predsednik
         
         Njegova presvetla visokost Princ Nikolaus von LIECHTENSTEIN
         
         
            Generalni sekretar
         
         William ROSSIER